# Citatark til pressemeddelelse

# Gennemkørselskommuner i Copenhagen Sprint

Borgmester i Frederikssund Kommune, Tina Tving Stauning, siger:

*”I Frederikssund Kommune glæder vi os til at tage rigtig godt imod de allerbedste kvindelige og mandlige cykelryttere, når de passerer igennem vores smukke kommune med land, by, broer og fjord. Jeg håber, at rigtig mange borgere vil være med til at heppe cykelrytterne frem. Vi skal nok gøre vores her i Frederikssund Kommune til, at det bliver en god, sikker og festlig afvikling af to spændende cykelløb hen over weekenden. Og så er cykelløb af den kaliber jo også med til at sætte spot på, at cyklen er et fantastisk transportmiddel.”*

Borgmester i Egedal Kommune, Vicky Holst Rasmussen, siger:

*”Jeg er superglad for, at Copenhagen Sprint har lagt ruten gennem Egedals smukke natur og små, hyggelige bysamfund. Jeg håber, at det giver mange andre cyklister og naturelskere lyst til at besøge Egedal.”*

Borgmester i Hillerød Kommune, Kirsten Jensen, siger:

*”Vi er stolte over, at Copenhagen Sprint kører igennem Hillerød Kommune og glæder os meget! Det gør de den samme weekend som vores årlige byfest, så det skal nok blive en begivenhedsrig weekend med masser af mennesker på gaden til en festlig by- og cykelfest.”*

Borgmester i Fredensborg Kommune, Thomas Lykke Pedersen, siger:

*”Fredensborg Kommune og vores borgere glæder os til at være sammen om Copenhagen Sprint. Rytterne og tv-seerne kan undervejs se kongeslottet, smukke landområder og den dejlige kyststrækning langs Øresund, hvor vores hyggelige Nivå Havn kan blive et godt afsæt for spurten. Jeg ser frem til en fantastisk dag i sportens tegn!”*

Borgmester i Allerød Kommune, Karsten Längerich, siger:

*”Vi er glade for at kunne bakke op om Copenhagen Sprint. Vi er en kommune, der elsker cykling og friluft, og jeg er sikker på, at rytterne vil nyde det grønne landskab, der møder dem i Allerød.”*

Borgmester i Furesø Kommune, Ole Bondo Christensen, siger:

*”Furesø Kommune har en lang tradition med både at udvikle og fejre cykelsporten. Og elitecykelrytterne fra Copenhagen Sprint bliver en del af en fornem klub af ivrige Furesø-cyklister: Mountainbikecyklister i Hareskoven, pendlere på vores supercykelstier og de frygtløse, der cykler ræs på Flyvestationens start- og landingsbane. Vi glæder os til at samles om cykelfesten.”*

Borgmester i Ballerup Kommune, Jesper Würtzen, siger:

*”Vi har en stolt cykeltradition her i Ballerup Kommune. I efteråret samlede vi hele cykeleliten og fans fra hele verden til VM i banecykling i Ballerup Super Arena, og nu ser vi frem til igen at tage imod ryttere og tilskuere til Copenhagen Sprint. Jeg er sikker på, at vi sammen med arrangørerne kan skabe endnu en cykelfest i Ballerup.”*

Borgmester i Rødovre Kommune, Britt Jensen, siger:

*”Vi ser utrolig meget frem til at byde velkommen til Copenhagen Sprint til den helt store cykelsommer i Rødovre. Og vi er glade for, at vi kan være med til at sætte rammen om Danmarks første UCI World Tour-løb. Det er en sportsbegivenhed helt i Rødovres ånd, og jeg er slet ikke i tvivl om, at vi med vores store cykelengagement, aktive foreningsliv og den stærke fællesskabsfølelse, som kendetegner vores by, får skabt en helt fantastisk fest på strækningen gennem Rødovre”.*

Borgmester i Frederiksberg Kommune, Michael Vindfeldt, siger:

*”Det bliver en kæmpe folkefest på to hjul, når Copenhagen Sprint ruller igennem Frederiksberg. Jeg glæder mig meget til, at byen i fællesskab skal fejre denne store begivenhed, hvor vi både skal opleve cykelløb i verdensklasse og hylde Frederiksbergs stærke cykelkultur.”*

**Pressekontakter i gennemkørselskommunerne**

Borgmester i Frederikssund Kommune, Tina Tving Stauning, via Mikala Schachtschabel Tordrup, mstor@frederikssund.dk eller tlf. 20 34 90 08.

Borgmester i Egedal Kommune, Vicky Holst Rasmussen, via Christian Frederik Mortensen, Christian.Mortensen@egekom.dk eller tlf. 72 59 64 42.

Borgmester i Hillerød Kommune, Kirsten Jensen, via Vibe Reetz, vire@hillerod.dk eller tlf. 72 32 00 23.

Borgmester i Fredensborg Kommune, Thomas Lykke Pedersen, via Jesper Holdflod Pallesen, jepa@fredensborg.dk eller tlf. 24 60 30 66.

Borgmester i Allerød Kommune, Karsten Längerich, via Rahime Turan, ratu@alleroed.dk eller tlf. 42 91 20 88.

Borgmester i Furesø Kommune, Ole Bondo Christensen, via Stine Boeck, kommunikation@furesoe.dk eller tlf. 72 16 53 83.

Borgmester i Ballerup Kommune, Jesper Würtzen, via Martin Dons, mado@balk.dk eller tlf. 41 75 10 02.

Borgmester i Rødovre Kommune, Britt Jensen, via Peter Starup, cn29078@rk.dk eller tlf. 26 77 25 99.

Borgmester i Frederiksberg Kommune, Michael Vindfeldt, via Kristian Teilmann Frederiksen, krfr04@frederiksberg.dk eller tlf. 28 98 20 23.